**Delegovanie člena a náhradníka do špeciálnej okrskovej volebnej komisie v Kežmarku – Referendum 2023**

Do **špeciálnej okrskovej volebnej komisie v Kežmarku** môže delegovať jedného člena a jedného náhradníka politická strana alebo koalícia, ktorá je zastúpená v Národnej rade Slovenskej republiky. Ak bolo referendum vyhlásené na základe petície občanov, môže delegovať jedného člena a jedného náhradníka aj petičný výbor za referendum**.**

**Oznámenie o delegovaní** člena a náhradníka do okresnej volebnej komisie v Kežmarku  **doručí** politická strana, koalícia alebo petičný výbor za referendum **prednostovi Okresného úradu** Kežmarok v lehote uvedenej v Zákone č. 395/2022 Z.z. o špeciálnom spôsobe hlasovania v referende vyhlásenom na základe petície občanov prijatej 24. Augusta 2022 (**najneskôr do 12. decembra 2022 do 24:00 hod.**).

**Oznámenie o delegovaní člena a náhradníka do volebnej komisie** **musí obsahovať:**

* meno, priezvisko a dátum narodenia člena s uvedením adresy, na ktorú možno doručovať písomnosti, a telefonického a e-mailového kontaktu,
* meno, priezvisko a dátum narodenia náhradníka s uvedením adresy, na ktorú možno doručovať písomnosti, a telefonického a e-mailového kontaktu,
* meno, priezvisko a podpis osoby

 - oprávnenej konať za politickú stranu a odtlačok pečiatky politickej strany;

 - oprávnenej konať za každú politickú stranu tvoriacu koalíciu a odtlačok jej pečiatky, ak ide o

 koalíciu

* určenej pre styk s orgánom verejnej správy, ak ide o petičný výbor za referendum.

**Oznámenie** o delegovaní člena a náhradníka do špeciálnej okrskovejj volebnej komisie v Kežmarku možno **doručiť v listinnej forme alebo elektronicky najneskôr do 24:00 hod. dňa 12.decembra 2022**. Na oznámenia doručené po uplynutí tejto lehoty sa neprihliada.

**V listinnej forme** možno doručiť oznámenie o delegovaní člena a jeho náhradníka **osobne, a to na adrese Okresný úrad Kežmarok, Dr. Alexandra 61, Kežmarok počas úradných hodín a dňa 12. decembra 2022 do 24:00 hod. / po 15:00 hod. volať tel. číslo 0905 782 088 k dohodnutiu odovzdania oznámenia o delegovaní člena a jeho náhradníka do špeciálnej okrskovej volebnej komisie v Kežmarku /**  alebo **prostredníctvom pošty**. Ak sa politická strana alebo koalícia rozhodla pre doručenie oznámenia prostredníctvom pošty, pre vznik členstva v okresnej volebnej komisii v Kežmarku je rozhodujúci dátum, kedy bolo oznámenie doručené. Upozorňujeme, že nepostačuje, ak v tento deň bolo oznámenie podané na pošte.

**Elektronicky** sa doručí oznámenie o delegovaní člena a náhradníka do špeciálnej okrskovej volebnej komisie v Kežmarku **ako sken na e-mailovú adresu – ovvs.kk@minv.sk**. Pre vznik členstva v okresnej volebnej komisii v Kežmarku je rozhodujúci dátum, kedy bolo oznámenie doručené do e-mailovej schránky príjemcu, preto odporúčame prijatie oznámenia o delegovaní overiť na okresnom úrade telefonicky na t.č. 0905 782 088. Upozorňujeme, že nepostačuje, ak v tento deň bolo oznámenie odoslané.